**Tréneri Általános Szerződési Feltételek**

**I. Általános rendelkezések**

1. A jelen tréneri általános szerződési feltételek (a TÁSZF) a Kriston-módszer tanfolyam (a továbbiakban Szolgáltatás vagy Tanfolyam) Vinczeffy Emese E.V. mint szolgáltató (a továbbiakban: Tréner; telefonszám: +36704794931; székhely: 3031 Zagyvaszántó Rákóczi út 117 Adószám: 59741390-1-30; e-mail:emese.kristonmodszer@gmail.com által történő megtartásával kapcsolatos szabályait tartalmazza.

2. A Tréner szolgáltatása a https://intimtorna.hu/ weboldalon (a továbbiakban: Weboldal) keresztül érhető el.

3. A jelen TÁSZF határozza meg a Tréner, valamint a Weboldalon keresztül, illetve más módon a Tanfolyamra jelentkező természetes személy (a továbbiakban: Vásárló; a Tréner és a Vásárló továbbiakban együttesen: Szerződő Felek) között a Szolgáltatás igénybevételének feltételeit, valamint a Felek között keletkező jogokat és kötelezettségeket.

**II. Az ÁSZF elfogadása**

A Vásárló a ”Jelentkezem” gomb Weboldalon történő megnyomásával kifejezetten elfogadja a jelen TÁSZF rendelkezéseit. A ”Jelentkezem” gomb Weboldalon történő megnyomásával a Vásárló kijelenti, hogy a jelen TÁSZF-ben foglalt feltételeket megismerte és magára nézve kötelezőnek elfogadta, továbbá a Szolgáltatás igénybevételéhez szükséges adatai kezeléséhez a TÁSZF-ben, és annak adatkezelésre vonatkozó szabályaiban meghatározott körben hozzájárult.

**III. Írásbeli szerződés, iktatott forma**

Az elektronikus úton megkötött szerződés nem minősül írásbeli szerződésnek, így az iktatott formában nem hozzáférhető. A szerződés létrejöttét az elektronikusan elmentett vásárlási adatok igazolják.

**IV. A szerződés nyelve, a TÁSZF területi hatálya**

A Felek közötti megállapodás magyar nyelven jön létre. Az internet sajátosságai miatt a jelen TÁSZF területi hatálya nem korlátozódik a Magyarország területére.

**V. Az ÁSZF módosítása**

A Tréner tájékoztatja Vásárlót és Vásárló kifejezetten tudomásul veszi, hogy a Tréner jogosult a TÁSZF-et egyoldalúan módosítani. A TÁSZF módosításának esetén a Tréner a Vásárlót a változásoknak a Weboldalon történő közzététele útján értesíti, a módosítás hatályba lépését megelőzően legalább három (3) nappal.

**VI. A Vásárló adatai, adatkezelés**

1. A Vásárló a jelen TÁSZF, valamint az adatkezelési tájékoztató elfogadásával kifejezetten hozzájárul személyes adatainak a Tréner által történő kezeléséhez. A Tréner az így kezelt személyes adatokat nem másolja le, nem rögzíti, harmadik személy részére nem továbbítja.

2. A Tréner a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679/EU európai parlamenti és tanácsi rendeletnek („Általános Adatvédelmi Rendelet”), az információs önrendelkezési jogról és az információszabadságról szóló 2011. évi CXII. törvénynek („Infotv.”), továbbá az egyéb alkalmazandó jogszabályoknak megfelelően kezeli a Vásárló alábbi személyes adatait:

1. személyazonosító adatok (név);
2. kapcsolattartási adatok (számlázási cím, telefonszám, e-mail cím);
3. a Vásárló személyes nyilatkozatán alapuló különleges személyes adatok (egészségügyi adatok)

3. A fenti c) pont szerinti különleges személyes adatokat Vásárló döntése szerint anonim vagy jeligével azonosított módon adja meg. Az így megadott különleges személyes adatokat a Tréner nem rögzíti, azok megismerésére, illetve felhasználására kizárólag a Vásárló személyre szabott feladatsora elkészítése céljából kerül sor. A Tréner a nyilatkozatban rögzített egészségügyi adatok alapján személyre szabott mozgássor javaslatot állít össze a Vásárló részére és azzal együtt, a Tanfolyam végén, a személyes adatokat tartalmazó adatlapot a Vásárló részére visszaadja, a nyilatkozatban rögzített egészségügyi adatokat a Tréner a Tanfolyamot követően nem tárolja.

4. A Tréner – a Vásárló által megrendelt szolgáltatás teljesítésének, elszámolásának és kifizetésének, valamint az azzal kapcsolatos reklamáció benyújtási határidejének, illetve a benyújtott reklamáció jogerős lezárásának időpontján túl - mindaddig kezeli a Vásárló által megadott adatokat (a fenti 2.c) pont szerinti adatok kivételével), amíg a Vásárló az adatok törlését kifejezetten nem kéri. A törlés nem vonatkozik a jogszabály (pl. számviteli szabályozás) alapján szükséges adatkezelésekre, azokat a Tréner a szükséges időtartamig megőrzi. A fenti 2. pont c) alpontja szerinti különleges személyes adatok kezelése a Tanfolyam befejezéséig tart, legkésőbb ebben az időpontban a Tréner visszaadja a Vásárló számára a különleges személyes adatot – és erre vonatkozó adatkezelési hozzájárulást – tartalmazó adatlapot.

4. A Tréner fenntartja magának a jogot, hogy a Vásárló megrendelését saját mérlegelése alapján visszautasítsa, így különösen valótlan, vagy hiányos adatok megadása, illetve bármilyen egyéb, a Tréner tudomására jutó tényleges vagy feltételezett visszaélés, illetve annak szándéka esetén. A Tréner a Tanfolyam díjának számláját a Vásárló által megadott adatoknak megfelelően állítja ki.

A Vásárlónak bármikor lehetősége van adatait ellenőrizni és módosítani. A Tréner felhívására a Vásárló köteles adatainak valódiságát 5 munkanapon belül igazolni. Ennek elmaradása esetére a Tréner fenntartja magának a jogot, hogy a Vásárló megrendelését visszautasítsa.

5. A Vásárló beleegyezését adja, hogy az általa elektronikusan megadott adatokat a Tréner a szerződés teljesítése céljából elektronikusan használja.

6. A Tréner a Vásárló személyes adatait az alábbi főbb célokból vagy azok közül egy vagy több célból kezeli:

1. a Vásárló azonosítása;
2. kapcsolattartás;
3. a Tanfolyam tartalmának meghatározása, módosítása, teljesítése, számlázása, valamint az azzal kapcsolatos követelések érvényesítése;
4. reklámnak elektronikus levelezés vagy azzal egyenértékű más egyéni kommunikációs eszköz útján történő közlése (hírlevél).

7. A Tréner a Vásárló személyes adatait a Vásárló hozzájárulása alapján kezeli. A Vevő az adatkezeléshez való hozzájárulását bármikor, a Trénernek címzett egyoldalú nyilatkozattal visszavonhatja, a hozzájárulás visszavonása azonban nem érinti a visszavonás előtti adatkezelés jogszerűségét.

8. A Tréner gondoskodik az adatok biztonságáról, megteszi továbbá azokat a technikai intézkedéseket, amelyek biztosítják, hogy a felvett, tárolt, illetve kezelt adatok védettek legyenek, illetőleg mindent megtesz annak érdekében, hogy megakadályozza azok megsemmisülését, jogosulatlan felhasználását és jogosulatlan megváltoztatását. Továbbá kötelezi magát arra is, hogy minden olyan harmadik felet, akiknek az adatokat esetlegesen továbbítja vagy átadja, ugyancsak felhívja ez irányú kötelezettségeinek teljesítésére.

**VII. Jelentkezés, fizetés, elállási/felmondási jog gyakorlása**

1. Az internetes jelentkezés

A Vásárló tudomásul veszi, hogy ha a Tanfolyam díját a Tanfolyam helyszínén készpénzes úton vagy utalvánnyal fizeti meg, akkor jelentkezését a Tréner várólistára teheti, illetve vele szemben előnyben részesítheti mindazokat, akik előre kifizetik a Tanfolyam díját. Ha egy Tanfolyamra jelentkezők száma korlátozott, akkor a Tréner jogosult azokat a Vásárlókat előre sorolni a részvétel szempontjából, akik a Tanfolyam díját előzetesen banki átutalással megfizetik.

2. Kedvezmények

Tréner egyéni mérlegelési körében jogosult, de nem köteles kedvezményt biztosítani a Vásárló részére a Tanfolyam díja tekintetében.

3. Fizetés

A Tréner a Tanfolyam díjának megfizetésére banki átutalást, valamint, egyéni mérlegelése alapján készpénzes fizetést fogad el.

4. Számlaigénylés

Amennyiben a Vásárló számlát igényel a Tanfolyam díjáról, úgy azt a Tanfolyam díjának megfizetését megelőzően, e-mailben köteles jelezni. A számlázáshoz szükséges adatok: Név, cím (postázási cím - amennyiben eltér a számlázási címtől) és adószám. A kiállított számlát a Tréner e-mailen küldi el a megadott címre.

5. Elállás a vásárlástól, felmondás

# A Vásárló a „Jelentkezem” gomb megnyomása előtt bármikor, következmények nélkül megszakíthatja a vásárlását. Ezt követően azonban a Vásárló érvényesen jelentkezett a Tanfolyamra, és a fogyasztó és a vállalkozás közötti szerződések részletes szabályairól szóló 45/2014. (II. 26.) Korm. rendelet 20. § (2) bekezdésének b) pontja értelmében a jelentkezést követő 14 napon belül megilleti az elállási jog, melyet köteles írásban gyakorolni.

# A Vásárló az elállási jogát az 1. számú mellékletben található Elállási/Felmondási nyilatkozat megfelelő kitöltésével és a Tréner részére való megküldésével gyakorolhatja.

# A Vásárló kifejezetten tudomásul veszi, hogy a Tanfolyam a meghirdetett időpontban kerül megszervezésre és megtartásra. Amennyiben a Jelentkezést követően a Tanfolyam kevesebb, mint 14 napon belül kezdődik, úgy a Vásárlót a Jelentkezést követően indokolás nélküli felmondási jog illeti meg, ami a Vásárló és a Tréner közötti szerződést a jövőre nézve szünteti meg, azaz a Tréner a már teljesített Szolgáltatás díjára igényt tarthat, azt nem köteles visszatéríteni.

# A Vásárló kifejezetten tudomásul veszi, hogy az elállási jog gyakorlására az adott Tanfolyam megkezdése előtti 5 napban már nem jogosult, a Vásárló ekkor felmondási jogának gyakorlására jogosult, amely jognyilatkozat a felek szerződését a jövőre nézve szünteti meg.

# Amennyiben a Vásárló olyan Tanfolyamra jelentkezett, amely a Jelentkezést követően kevesebb, mint 14 napon belül kezdődik és be is fejeződik, akkor úgy kell tekinteni, hogy a Tréner a szolgáltatás teljesítését a Vásárló kifejezett, előzetes beleegyezésével kezdte meg, és a Vásárló tudomásul vette, hogy a Tanfolyam egészének teljesítését követően felmondási jogát elveszíti.

# 6. Visszatérítés elállási/felmondási jog gyakorlása esetén

# A Vásárló tudomásul veszi, hogy a Trénernek a Tanfolyam megszervezésével kapcsolatban költségei merülnek fel (ideértve, de nem kizárólag a terembérleti díjat) amelynek összege függhet a jelentkezők számától. Amennyiben a Vásárló elállási vagy felmondási jogának gyakorlását a Tanfolyam kezdő időpontja előtt kevesebb, mint 14 nappal közli a Trénerrel, akkor a Tréner jogosult a Tanfolyam díjának 30%-ának megfelelő összeget visszatartani a már kifizetett tanfolyami díjból, vagy ennek az összegnek a megfizetését követelni a Vásárlótól a terembérlettel, és egyéb költségekkel kapcsolatban felmerült kiadásai fedezetéül. Amennyiben a Vásárló elállási vagy felmondási jogát a Tanfolyam kezdő időpontja előtt kevesebb, mint 7 nappal közli a Trénerrel, akkor a Tréner jogosult a Tanfolyam díjának 40%-át visszatartani a már kifizetett tanfolyami díjból, vagy ennek az összegnek a megfizetését követelni a Vásárlótól a terembérlettel, és egyéb költségekkel kapcsolatban felmerült kiadásai fedezetéül.

# Ezt meghaladóan a Tréner semmilyen más jogcímen nem jogosult visszatartani a már befizetett Tanfolyami díjat és köteles azt 14 napon belül visszatéríteni a Vásárlónak.

# A Vásárló tudomásul veszi, hogy amennyiben a Vásárló az általa választott Tanfolyamon bármilyen oknál fogva nem tud részt venni, úgy, a Trénernek legkésőbb a választott Tanfolyam időpontját megelőző 2 nappal küldött értesítés alapján jogosult (i) a Tanfolyam díján felül a Tanfolyam díja 15%-ának megfelelő összeg további megfizetése ellenében az általa eredetileg választott Tanfolyam időpontját követő 1 naptári éven belül másik Tanfolyamra jelentkezni, vagy (ii) a részvételi jogát harmadik személyre engedményezni. A fenti (i) pontban említett 15%-os összeget a Vásárló az eredetileg választott Tanfolyam időpontját követő 7 napon belül köteles megfizetni a Tréner részére.

# 7. Helyettesítés

# Vásárló tudomásul veszi, hogy a Tréner személyes akadályoztatása esetén jogosult más szakképzett Trénert helyettesként állítani maga helyett. Helyettes csak olyan személy lehet, aki maga is szerepel a KRISTON Intim Torna® oktatására jogosult személyek listájában.

8. Elmaradó Tanfolyam, módosítás

Amennyiben a Tréner akadályozva van a Tanfolyam megfelelő megtartásában és nem tud maga helyett más Tréner helyettest felkérni a Tanfolyam megtartására, úgy jogosult a Tanfolyamot lemondani. A Tanfolyam elmaradását a Tréner köteles a lehető legkorábbi időpontban közölni a Vásárlóval az általa a jelentkezéskor megadott elérhetőségek valamelyikén (telefon, e-mail), és köteles számára felajánlani egy másik időpontot a Tanfolyam megtartására. Ha a Tréner nem tud másik időpontot felajánlani a Vásárlónak, vagy a felajánlott időpont nem megfelelő a Vásárlónak, úgy a Tréner köteles a Tanfolyam befizetett díját 14 napon belül visszafizetni a Vásárlónak.

Tréner fenntartja magának a jogot, hogy a Tanfolyam megtartását kellő számú jelentkezéshez kösse. A Tréner jogosult lemondani a Tanfolyam megtartását, ha nem érkezett legalább **5 (öt)** jelentkezős a meghirdetett Tanfolyamra.

Tréner jogosult egyoldalúan megváltoztatni a Tanfolyam helyszínét a jelentkezések számának függvényében, az új helyszín azonban nem lehet más városban, mint az eredetileg meghirdetett helyszín. A helyszín módosításáról a Tréner előzetesen értesíti a Vásárlókat.

9. A Vásárló adatainak tárolása, védelme

A Tréner a vásárláskor megadott személyes adatokat a Általános Adatvédelmi Rendeletnek, valamint az Infotv-nek megfelelően kezeli és csak a számlaadáshoz vagy esetleges további kommunikációhoz szükséges mértékben és ideig tárolja.

**VIII. Fizetés és a Tanfolyamon való részvétel feltételei**

1. A vásárló a későbbi készpénzes fizetés opció kiválasztásával tudomásul veszi, hogy jelentkezése alapján várólistára kerül, és a Tréner kizárólag abban az esetben köteles részére a kiválasztott szolgáltatást nyújtani, ha korlátozott férőhely esetén még vannak szabad helyek.

2. A banki fizetés során felmerülő esetleges hibákért a Tréner nem vállal felelősséget.

3. A jelentkezést, és a vásárlást visszaigazoló e-mailt a Tréner a Vásárló által megadott e-mail címre küldi meg. A hibás e-mail cím megadásából fakadó minden kárért a Vásárlót terheli a felelősség. Banki átutalásos fizetési mód választása esetén a Tréner bankszámlájának adatai és a fizetendő tanfolyami díj a visszaigazoló e-mailben kerül feltüntetésre. Amennyiben a Vásárló kedvezményt kíván igénybe venni, úgy ezt közvetlenül közölnie kell a Trénerrel, aki a Vásárló levele alapján a visszaigazolásban szereplő fizetendő összeg mértékét módosítja.

4. A Tanfolyamok árának meghatározása a Tréner hatáskörébe tartozik. A feltüntetett árak bruttó árak. A Tréner fenntartja a jogot, hogy bármikor megváltoztassa a Tanfolyamok díját, ezt azonban csak az ezt követően meghirdetett Tanfolyamokra alkalmazhatja. Az átváltoztatás joga nem alkalmazható a már megkezdett Tanfolyamokra. Megkezdett Tanfolyamnak számít az, amellyel kapcsolatban a Jelentkezés már visszaigazolásra került.

5. A Tanfolyammal kapcsolatos számla kiállítására a Tréner jogosult és köteles. A Tréner választása szerint elektronikus számlát is küldhet a Vásárlónak. Az elektronikus számla egy olyan számla, ami elektronikus jelek formájában tartalmazza a számla adatokat. Az elektronikus számla csak elektronikus formában állítható ki, továbbítható és tárolható, annak papír alapú módozata eredeti hiteles dokumentumként nem használható. A Tréner az e-számlát a Vásárló által megadott adatok alapján bocsátja ki. A Vásárló a vásárlási folyamat megindításával kifejezetten kijelenti, hogy elfogadja az e-számlát.

7. **A Tanfolyamról kép- és hangfelvétel nem készülhet**.

8. A Vásárló a jelen TÁSZF elfogadásával kijelenti, hogy

* a Tanfolyamon személyes egészségügyi problémája megoldása, állapota javítása érdekében vesz részt;
* vállalja, hogy a Tanfolyamon sem kép, sem hangfelvételt nem készít, a bemutatott gyakorlatokat és az elhangzó magyarázatot semmilyen módon jegyzetként nem rögzíti;
* vállalja, hogy az itt megszerzett tudást kizárólag saját épülésére hasznosítja;
* vállalja, hogy amennyiben fitnessz/jóga/gyógytorna stb. oktatással foglalkozik, akkor a Tanfolyamon megismert gyakorlatokat saját foglalkozásaiba nem építi be (a tilalom kiterjed a gyakorlatoknak módosított formában vagy más elnevezéssel való integrálására is);
* tudomásul veszi, hogy a tréningen elsajátított gyakorlatokat semmilyen formában nincs joga továbbadni, azok Kriston Andrea szellemi tulajdonát képezik és javára szerzői jogi oltalom alatt állnak;
* tudomásul veszi, hogy a jelen nyilatkozatban vállalt kötelezettségei megsértése esetén anyagilag is felelősségre vonható.

9. A fenti részvételi feltételeket, a Tanfolyam, illetve a Tanfolyam helyszínéül szolgáló intézmény házirendjét, a biztonsági szolgálat és egyéb rendvédelmi szervek utasításait megszegő Vásárlót a Tréner a Tanfolyam biztonságos lebonyolítása illetve a Tanfolyamon tartózkodó személyek zavartalan részvételének biztosítása érdekében eltávolíthatja. Az ilyen indokból történő kizárás esetén a Tréner kártérítésre vagy a Tanfolyam díjának részleges vagy teljes visszatérítésére nem kötelezhető.

10. Amennyiben háború, lázadás, terrorcselekmény, sztrájk, baleset, tűz, blokád, árvíz, természeti katasztrófa, súlyos energiaellátási zavar vagy más olyan előre nem látható és elháríthatatlan akadály következményeképpen, amely a Vásárló, illetőleg a Tréner hatókörén kívül esik, valamelyikük nem képes valamilyen szerződéses kötelezettségének eleget tenni, úgy ezen személy nem tartozik felelősséggel semmilyen veszteségért vagy kárért, amely ezen események következtében előállt.

**XIV. Záró rendelkezések**

1. A Tréner jogosult alvállalkozókat, adatfeldolgozókat igénybe venni. Az alvállalkozókért úgy felel, mintha a szolgáltatást maga nyújtotta volna.

2. A jelen TÁSZF magyar nyelven készült, értelmezésében a magyar jog szabályai az irányadók.

3. A jelen TÁSZF-ben nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezései megfelelően irányadóak.

4. Panasz esetén a Vásárló a Trénerhez fordulhat az emese.kristonmodszer@gmail.com címen. A Vásárló a Tréner szolgáltatásával kapcsolatos panasza esetén a Tréner székhelye szerinti Békéltető Testülethez fordulhat, melynek címe és telefonszáma:

**A Borsod-Abaúj-Zemplén Vármegyei Kereskedelmi és Iparkamara által működtetett Békéltető Testület**

**3525 Miskolc, Szentpáli u. 1.**

**Telefonszám: (46) 501-090/105 mellék**

E-mail:bekeltetes@bokik.hu

A Békéltető Testülethez eljárási szabályzata a https://www.hkik.hu/ címen érhető el.

5. A jelen TÁSZF Budapesten, \_\_2024.11.05\_\_ napján került elfogadásra.

**1. sz. melléklet**

**Elállási/Felmondási mintatájékoztató**

**Elállási/Felmondási jog**

Ön 14 napon belül jogosult indokolás nélkül elállni e szerződéstől. A szolgáltatás nyújtására irányuló szerződés esetén, ha szerződés teljesítése megkezdődött – a Tanfolyam időpontja előtt **………….** Ön jogosult 14 napon belül indokolás nélkül felmondani a szerződést.

Az elállási/felmondási határidő a szolgáltatás nyújtására irányuló szerződés esetén a szerződés megkötésének napjától számított 14 nap elteltével jár le.

Ha Ön elállási/felmondási jogával élni kíván, elállási/felmondási szándékát tartalmazó egyértelmű nyilatkozatát köteles eljuttatni (például postán, telefaxon vagy elektronikus úton küldött levél útján) a Tanfolyamot tartó Tréner címére. Ebből a célból felhasználhatja a mellékelt elállási/felmondási nyilatkozat-mintát is.

Ön határidőben gyakorolja elállási/felmondási jogát, ha a fent megjelölt határidő lejárta előtt elküldi elállási/felmondási nyilatkozatát.

**Az elállás/felmondás joghatásai**

Ha Ön eláll ettől a szerződéstől, haladéktalanul, de legkésőbb az Ön elállási nyilatkozatának kézhezvételétől számított 14 napon belül visszatérítjük az Ön által teljesített valamennyi ellenszolgáltatást. A visszatérítés során az eredeti ügylet során alkalmazott fizetési móddal egyező fizetési módot alkalmazunk, kivéve, ha Ön más fizetési mód igénybevételéhez kifejezetten a hozzájárulását adja; e visszatérítési mód alkalmazásából kifolyólag Önt semmilyen többletköltség nem terheli.

A meghatározott időpontban meghirdetett Tanfolyamokra történő jelentkezés során Ön kifejezetten elfogadta, hogy a Tréner a Szolgáltatást a meghirdetett időpontban nyújtja, abban az esetben is, ha ez az időpont az elállási határidőn belül esik. Ezzel Ön kifejezetten elfogadta, hogy esetlegesen az elállási idő letelte előtt kezdődjön meg a szolgáltatás teljesítése, ezért felmondása esetén Ön köteles megtéríteni a Tréner számára a szerződés megszűnésének időpontjáig arányosan teljesített szolgáltatásért járó összeget. Hasonlóképpen visszatérítjük az Ön által nyújtott ellenszolgáltatás azon részét, amely meghaladja az általunk nyújtott szolgáltatás ellenértékét.”

***Elállási/Felmondási nyilatkozatminta***

(csak a szerződéstől való elállási/felmondási szándék esetén töltse ki és juttassa vissza)

Címzett: [a Tanfolyamot tartó Tréner neve, e-mail címe]

Alulírott [teljes név] kijelentem, hogy gyakorlom elállási/felmondási jogomat az alábbi szolgáltatás nyújtására irányuló szerződés tekintetében:

Szerződéskötés időpontja:

A fogyasztó neve:

A fogyasztó címe:

Tanfolyam pontos helye és időpontja, tanfolyam megnevezése:

A fogyasztó aláírása: [kizárólag papíron tett nyilatkozat esetén]

Kelt [hely, idő]